41. elismeri, hogy a turizmus munkaigényes, nagy arányban foglalkoztat nőket, nem feltétlenül importigé-
nyes, a bejutásnak kevés akadálya van, a vállalkozások összes típusát és dimenzióját felöleli, és a helyigazdaságban lehetőséget biztosít az értéklánc következő szintjeivel kialakított gazdasági kapcsolatok
számára, ezáltal lehetővé teszi a szegények számára, hogy szakképzést nem igénylő vagy betanított
munkásként végezhető munkalehetőséget kapjanak;
42. úgy véli, hogy a kormányok ösztönzőket hozhatnának létre a társaságok számára, hogy beruházásaik
és működésük a szegények javát szolgálják, módosítva engedélyezésüket, koncesszióikat, ellátásiláncukat és forgalmazási politikáikat;
43. utasítja társelnökeit, hogy ezt az állásfoglalást továbbítsák az AKCS-EU Tanácsnak, az Európai
Bizottságnak, az Egyesült Nemzetek főtitkárának és az Afrikai Uniónak.
ÁLLÁSFOGLALÁS (1)
a kézi lőfegyverekről és könnyű fegyverekről és a fenntartható fejlődésről
Az AKCS-EU Közös Parlamenti Közgyűlés,
– amely 2006. november 20. és 23. között ült össze Bridgetownban (Barbados),
– tekintettel eljárási szabályzata 17. cikkének (1) bekezdésére,
– tekintettel a Cotonou-i Megállapodásra, különösen annak 12. cikkére,
– tekintettel a millenniumi csúcstalálkozóra és nyilatkozatra és a millenniumi fejlesztési célokra, valamint
a kézi lőfegyverek és könnyű fegyverek tiltott kereskedelmének megszüntetését szolgáló összehangolt
cselekvésre felszólító állásfoglalására,
– tekintettel az Egyesült Nemzeteknek a kézi lőfegyverekkel és könnyű fegyverekkel való tiltott kereske-
delem megelőzésére, leküzdésére és megszüntetésére irányuló, 2001 júliusában elfogadott cselekvési
programjára (a továbbiakban: UNPoA),
– tekintettel az Egyesült Nemzetek államainak az UNPoA végrehajtásának megvitatását szolgáló első
kétéves találkozóira, amelyekre 2003 júliusában, 2005 júliusában, illetve 2006 júliusában került sor,
– tekintettel az Egyesült Nemzetek Közgyűlése által 2005 decemberében elfogadott, az államok számára
a tiltott kézi lőfegyverek és könnyű fegyverek időben és megbízható módon történő azonosítását és
követését biztosító nemzetközi eszközre (2),
– tekintettel a lőfegyverek, részeik és alkotóelemeik, valamint lőszereik tiltott gyártásáról és kereskedel-
méről szóló, 2001. évi jegyzőkönyv 2005. július 6-i hatálybalépésére (3),
– tekintettel az ENSZ Biztonsági Tanácsának 1325 (2000) számú határozatára, amely a háború nőkre
gyakorolt hatásával, valamint a nők konfliktusrendezéshez és fenntartható békéhez való hozzájárulá-
sával foglalkozik,
– tekintettel a 2005 júniusában, Gleneaglesben (Egyesült Királyság) megtartott G8-csúcstalálkozó
következtetéseire, különösen a támogatás 2010-ig történő megduplázására –világszerte további
50 milliárd USD és Afrika számára 25 milliárd USD –, valamint a 2006. július 16-án és 17-én
Szentpéterváron (Oroszország) megtartott G8-csúcstalálkozó következtetéseire;
– tekintettel az Nemzetközi Büntetőbíróságot létrehozó római alapokmányra,2006.12.30. C 330/22 Az Európai Unió Hivatalos Lapja HU
(1) Az AKCS-EU Közös Parlamenti Közgyűlés fogadta el 2006. november 23-án, Bridgetownban (Barbados).
(2) Az A/60/463 (L.55) határozat, 2005. december 8.
(3)„Az ENSZ fegyverekről szóló jegyzőkönyve ”néven ismert jegyzőkönyvet 2001 májusában, az 55/255. számú közgyűlési
határozattal fogadták el.
– tekintettel az EU Afrikára vonatkozó, 2005. október 12-én elfogadott stratégiájára,
– tekintettel a 2005. december 20-án aláírt, a fejlesztési politikáról szóló európai konszenzusra,
– tekintettel az Európai Parlamentnek a kézi lőfegyverek és a könnyű fegyverek elterjedése és az azokkal
való visszaélés elleni küzdelemről szóló 2001. március 15-i (1), 2001. november 15-i (2), 2003.
június 19-i (3) és 2005. május 26-i (4) állásfoglalására, az Európai Unió fegyverkivitelről szóló magatar-
tási kódexének 8. operatív rendelkezése értelmében készült hatodik éves tanácsi jelentésről szóló 2005.november 17-i állásfoglalására (
5), és a segélyek hatékonyságáról és a fejlődő országokban tapasztalható
korrupcióról szóló 2006. április 6-i állásfoglalására (6),
– tekintettel a hagyományos fegyverek tiltott kereskedelmének megelőzését és leküzdését szolgáló, 1997.
június 26-i EU programra (7), az Európai Uniónak a kézi lőfegyverek és a könnyű fegyverek destabili-
záló felhalmozódása és terjedése elleni küzdelemhez történő hozzájárulásáról szóló, 2002. július 12-i
2002/589/KKBP tanácsi együttes fellépésre (8), a fegyverkereskedelem ellenőrzéséről szóló, 2003.
június 23-i 2003/468/KKBP tanácsi közös álláspontra (9), valamint az Európai Tanács által 2005.
december 15-16-án elfogadott, a kézi lőfegyverek, könnyű fegyverek és tölteteik törvénytelen felhalmo-
zása és kereskedelme elleni küzdelmet célzó EU stratégiára (10),
– tekintettel a Tanács által a 2005. október 3-i ülésén elfogadott következtetésekre, amelyekben kifejezik,
hogy az EU támogatja az Egyesült Nemzetek keretében létrejövő nemzetközi fegyverkereskedelmi szer-
ződést, amely kötelező közös normákat fog meghatározni a hagyományos fegyverek globális kereske-
delmére nézve (11),
– tekintettel az Európai Tanács által 2003. december 12-én, Brüsszelben jóváhagyott Európai Biztonsági
Stratégiára,
– tekintettel az Afrikai Egységszervezet miniszteri ülése által 2000. november 30-án és december 1-jén,
Bamakóban (Mali) elfogadott, a kézi lőfegyverek és a könnyű fegyverek tiltott elterjedéséről, forgalmazá-
sáról és kereskedelméről szóló afrikai közös álláspontról szóló bamakói nyilatkozatra;
– tekintettel az Afrikai Unió kormányzati szakértőinek és regionális gazdasági közösségeinek a kézi
lőfegyverek és könnyű fegyverek tiltott kereskedelmével foglalkozó második kontinentális konferen-
ciáján, 2005. december 14-16-án, Windhoekban (Namíbia) elfogadott, az UNPoA végrehajtása teréntett előrehaladással foglalkozó felülvizsgálati konferenciának szóló afrikai közös álláspontra, valamintaz Afrikai Unió 2006 januárjában, Kartúmban (Szudán) elfogadott, Ex.CL/DE.255 (viii) számúhatározatára,
– tekintettel a Dél-Afrikai Fejlesztési Közösség 2001. évi, lőfegyverekről, lőszerekről és az ezekhez
kapcsolódó egyéb felszerelésekről szóló jegyzőkönyvére, amely 2005. júliusában lépett hatályba,
– tekintettel „Az UNPoA végrehajtása: szükségletek és partnerségek” címmel, 2002 márciusában,
Pretoriában megtartott afrikai kormányközi konferenciára,
– tekintettel a nairobi nyilatkozatra és a 2000. évi koordinált cselekvési programra (és annak három,
2002-ben, 2004-ben és 2005-ben megtartott, miniszteri szintű felülvizsgálati konferenciájára), vala-
mint a kézi lőfegyvereknek és könnyű fegyvereknek a Nagy-Tavak és Afrika szarva régiókban történő
ellenőrzéséről és visszaszorításáról szóló, 2004. évi nairobi jegyzőkönyvre, amely 2006. május 5-én
lépett hatályba;
– tekintettel a Nyugat-Afrikai Államok Gazdasági Közössége által a kézi lőfegyverek és könnyű fegyverek
nyugat-afrikai importjára, exportjára és gyártására 1998-ban kihirdetett moratóriumra, valamint ennekkésőbbi meghosszabbításaira,2006.12.30. C 330/23 Az Európai Unió Hivatalos Lapja HU
(1) HL C 343., 2001.12.5., 311. o.
(2) HL C 140. (E), 2002.6.13., 587. o.
(3) HL C 69. (E), 2004.3.19., 136. o.
(4) HL C 117. (E), 2006.5.18., 230. o.
(5) HL C 280. (E), 2006.11.18., 443. o.
(6) HL C 293. (E), 2006.12.2., 316. o.
(7) A Tanács 1997. június 26-án fogadta el.
(8) HL L 191., 2002.7.19., 1. o.
(9) HL L 156., 2003.6.25., 79. o.
(10) Az Európai Unió Tanácsa, 5319/06, 2006. január 13.
(11) Az Európai Unió Tanácsának 2678. ülése, Luxembourg, 2005. október 3.
– tekintettel a lőfegyverek, a lőszerek, a robbanószerek és az ezekhez kapcsolódó egyéb felszerelések ille-
gális gyártása és kereskedelme elleni 1998. évi Amerika-közi egyezményre (CIFTA),
– tekintettel a 2006. június 22-én, Bécsben elfogadott, a regionális integrációnak a béke és a biztonság
előmozdítása terén betöltött szerepéről szóló állásfoglalására (1),
– tekintettel a kézi lőfegyverek és könnyű fegyverek tiltott gyártása, továbbadása és forgalmazása, vala-
mint túlzott felhalmozása által az emberiségre és a fejlődésre gyakorolt negatív hatás kezeléséről szóló
A/RES/60/68 közgyűlési határozatra,
– tekintettel a globális „Egymillió arc petícióra”, amelyet világszerte több mint 1 millió ember és 250 nem
kormányzati szervezet támogat, kötelező erejű nemzetközi fegyverkereskedelmi szerződést követelve,
– tekintettel a Politikai Bizottság jelentésére,
A. üdvözölve, hogy egyre nagyobb nemzetközi támogatást kap az a jogilag kötelező érvényű nemzetközi
fegyverkereskedelemi szerződés, amelynek célja az emberi jogokat vagy a nemzetközi humanitárius
jogot sértő, az államok és régiók stabilitását veszélyeztető, illetve a valószínűleg fegyveres konfliktusokkirobbanásához vagy kiéleződéséhez vezető fegyverszállítások betiltása, és amelynek támogatását több
mint 50 ország jelentette be hivatalosan;
B. üdvözölve a fegyverszállításokra vonatkozó, nem kormányzati szervezetek és jogi szakértők által kidol-
gozott általános elvek sorát, amelyek meghatározzák az államok kötelezettségeit a fegyverek és lőszerek
nemzetközi szállításai tekintetében,
C. emlékeztetve arra, hogy a felülvizsgált Cotonou-i Megállapodás szerint a korrupció súlyos esetei a part-
nerségi megállapodás 96. és 97. cikkével összhangban konzultációhoz vezethetnek, és e konzultációkkülönleges esetekben különleges intézkedéseket eredményezhetnek,
D. eltökélve, hogy minden szempontból csökkentik a kézi lőfegyverek és könnyű fegyverek tiltott kereske-
delme által okozott emberi szenvedést, és szem előtt tartva, hogy a konfliktusok utáni és béketeremtő
erőfeszítések során nemzeti intézkedésekre is szükség van a kézi lőfegyverek és könny űfegyverek
szabályozásához, továbbá emlékeztetve, hogy béke nélkül nem létezik biztonság vagy fenntarthatófejlődés,
E. mivel a becslések szerint évente félmillió embert ölnek meg kézi lőfegyverrel,F. üdvözölve az „A hagyományos fegyverek behozatalának, kivitelének és szállításának hatékony ellenőr-
zése” című ENSZ határozat tervezetének 2006. július 24-i megküldését, amely a kormányzati szakértők
csoportjának létrehozására szólít fel, és e csoport „legkésőbb 2008-ban megkezdi a hagyományos fegy-
verek behozatalára, kivitelére és szállítására vonatkozó közös nemzetközi normákat megállapító átfogó,jogilag kötelező erejű eszköz megvalósíthatóságának, alkalmazási körének és tervezett paramétereinek
vizsgálatát”,
G. tekintettel az UNPoA végrehajtása terén tett előrehaladás felülvizsgálatát szolgáló ENSZ konferenciára,
amelyre 2006. június 26. és július 7. között került sor (a továbbiakban a kézi lőfegyverek felülvizsgálati
konferenciája), valamint arra, hogy a konferencia teljes mértékben sikeres nyomon követésére van
szükség, bár annak során semmilyen lépésről és intézkedésről nem sikerült megállapodni a cselekvésiprogram további erősítését illetően,
H. megállapítva, hogy a fenti határozattervezetnek –amelyet 2006 októberében, az ENSZ Közgyűlés első
bizottságában kívánnak beterjeszteni –tartalmaznia kell az államok emberi jogok előmozdításával és
védelmével kapcsolatos kötelezettségeit, amelyek nélkül a jövőbeli fegyverkereskedelmi egyezmény nem
akadályozná meg, hogy a legsúlyosabb visszaélések elkövetőinek fegyvereket szállítsanak,
I. újólag megerősítve aggodalmát a kézi lőfegyverek és könnyű fegyverek folyamatos tiltott terjedésével
kapcsolatban, amelyek a fejlődő világ valódi tömegpusztító fegyverei, felesleges emberi szenvedést
okoznak, súlyosbítják a fegyveres konfliktusokat és az instabilitást, elősegítik a terrorizmust, akadá-lyozzák a fenntartható fejlő dést és a jogállamiságot, továbbá hozzájárulnak az emberi jogok és a
nemzetközi humanitárius jog súlyos megsértéséhez,2006.12.30. C 330/24 Az Európai Unió Hivatalos Lapja HU
(1) HL C 307., 2006.12.15.
J. üdvözölve a 2006. július 24-i állásfoglalás-tervezetet, amelyet Argentína, Ausztrália, Costa Rica,
Finnország, Japán, Kenya és az Egyesült Királyság nyújtott be az Egyesült Nemzetek Közgyűlésének elsőbizottságához, kérve a hagyományos fegyverek behozatalára, kivitelére és szállítására vonatkozó közösnemzetközi normákat megállapító, jogilag kötelező erejű eszközről szóló jelentés elkészítéséért felelős
szakértői csoport létrehozását, és sürgetve, hogy az említett bizottság azáltal erősítse meg a szakértői
csoport megbízatását, hogy abban kifejezetten említést tesz az emberi jogokról, lerövidíti a határidőket,
és a „megvalósíthatóság” vizsgálatára vonatkozó félreérthető megfogalmazást a kötelező erejű fegyver-
kereskedelmi egyezmény egyértelmű támogatásával helyettesíti,
K. emlékeztetve arra, hogy a G8 csoport országai bonyolítják a világ fegyverkereskedelmének körülbelül
85 %-át, és az Egyesült Államok Kongresszusa által készített, 2005. augusztus 29-i jelentés szerint1997 és 2004 között a hagyományos fegyverek fejlődő országoknak történő szállításáról szóló megál-
lapodások értéke az összes nemzetközi fegyverszállítási megállapodás 62,7 %-át tette ki, 2004-ben
pedig a fejlődő országokba irányuló fegyverszállítás értéke a világ fegyverszállításainak 64,6 %-át tette
ki,
L. emlékeztetve arra, hogy a G8 csoport országai együttvéve évente körülbelül 63 milliárd eurót költenek
fejlesztésre, és az EU és maguk az európai országok a teljes hivatalos fejlesztési támogatás több mintfelét adják,
M. megerősítve, hogy a kézi lőfegyverek és könnyű fegyverek fejlett országok által végzett, valamint fejlődő
országok között zajló kivitele konfliktusokat szíthat, ezáltal ugyanezen országok fejlesztési és technikai
segítségnyújtási politikáira hátrányos hatással van,
N. fellelkesülve amiatt, hogy az állam- és kormányf ők a 2005. évi világszintű csúcstalálkozón az UNPoA
végrehajtásához támogatásukat fejezték ki, és elismerték, hogy a kézi lőfegyverek és könny űfegyverek
tiltott kereskedelme negatív hatást gyakorol a fejlődésre, a békére, a biztonságra és az emberi jogokra,
O. mivel mind a fejlett, mind a fejlődő országokban kellő figyelmet kell fordítani a kézi lőfegyverek és
könnyű fegyverek megengedett vagy tiltott gyártása, szállítása és forgalmazása, valamint a korrupció
gyakorlata közötti összefüggésre,
P. hangsúlyozva eltökéltségét az iránt, hogy az UNPoA-t meg kell erősíteni, és a kormányokat meg kell
győzni arról, hogy kötelező erejű rendelkezésekről állapodjanak meg a kézi lőfegyverek és könnyű fegy-
verek nemzetközi, regionális és nemzeti jogszabályok révén történő ellenőrzése érdekében (ideértve
ezek kereskedelmét és szállítását is),
Q. azzal a meggyőződéssel, hogy itt az ideje, hogy a nemzetközi és regionális közösségek a nemzetközi
jog, ezen belül az emberi jogok és a nemzetközi humanitárius jog tiszteletben tartásán alapuló, köte-
lező erejű nemzetközi normák elfogadása révén foglalkozzanak a kézi lőfegyverek és könnyű fegyverek
terjedésének és az ezekkel való visszaélés kérdésével,
R. aggodalmát fejezve ki amiatt, hogy az államok számára a kézi lőfegyverek és könnyű fegyverek tiltott
kereskedelmének gyors és megbízható azonosítását és nyomon követését lehetővé tevő nemzetközi
eszköz nem terjed ki a lőszerekre és robbanószerekre, valamint hogy az eszköz jogilag nem kötelező
erejű,
S. sajnálatát fejezve ki a kézi lőfegyverek és könny űfegyverek tiltott kereskedelme elleni küzdelemmel
kapcsolatos kibővített ENSZ-konzultációk lassúsága, valamint a fegyverkereskedelemről szóló, jogilagkötelező erejű nemzetközi eszköz létrehozására vonatkozó kötelezettségvállalás elmaradása miatt,
T. hangsúlyozva, hogy az UNPoA előírja az államok számára, hogy a kiviteli engedélyek iránti kérelmeket
szigorú nemzeti szabályozás, illetve az összes kézi lőfegyverre és könnyű fegyverre vonatkozó, az
államok meglevő felelősségeivel és a vonatkozó nemzetközi joggal összhangban álló eljárások alapján
bírálják el, figyelembe véve különösen e fegyverek illegális kereskedelembe kerülésének kockázatát,
U. üdvözölve és támogatva a civil társadalmi szervezetek által kampányok keretében tett, különösen a
fegyverkereskedelmi egyezmény támogatására összpontosított erőfeszítéseket,
V. megerősítve, hogy a kézi lőfegyverek és könnyű fegyverek elérhetőségének, kínálatának és keresletének
csökkentése nélkülözhetetlen az összes állam és azok polgárainak jólétéhez, és ez általában véve azennek érdekében tett nemzeti, regionális, kontinentális és nemzetközi szintű cselekvéseken/kezdemé-
nyezéseken keresztül, különösen az alábbiak révén érhető el:
–a kézi lőfegyverek és könny űfegyverek gyártásának csökkentése,
–a konfliktusok mélyebb okainak felszámolására irányuló átfogó politikai kötelezettségvállalás és
fellépés,2006.12.30. C 330/25 Az Európai Unió Hivatalos Lapja HU
–a kézi lőfegyverek és könnyű fegyverek tiltott gyártásának, birtoklásának, raktározásának, kereskedel-
mének és a velük való visszaélésnek a megelőzése, leküzdése és felszámolása,
–a lakosság tudatosságának és az oktatásnak a kihangsúlyozása,
–a felesleges és tiltott fegyverek hatékony begyűjtését és megsemmisítését biztosító mechanizmusok
bevezetése,
–hatékony lefegyverzési, leszerelési és újrabeilleszkedési intézkedések bevezetése, amelyek a béke-
megállapodások keretében előmozdítják az emberek biztonságát és a fenntartható fejlődést,
–a leszerelt katonák, a veteránok és különösen a gyermekkatonák rehabilitációjának és újbóli beillesz-
kedésének támogatása, az Afrikai Unió konfliktus utáni újjáépítésről és fejlesztésről (RDPC) szólókövetkeztetéseiben említettek szerint, figyelembe véve különleges igényeiket, különösen a család-
jukkal való újraegyesítést, a civil társadalomba való újbóli beilleszkedésüket és megfelelő rehabilitáci-
ójukat tekintve,
–annak biztosítása, hogy a gyermekek a konfliktustól sújtott területeken ne kerüljenek közvetlen
kapcsolatba kézi lőfegyverekkel és könnyű fegyverekkel,
–a kézi lőfegyverek és könny űfegyverek jelenléte által különösen a nőkre és lányokra gyakorolt hatás
elismerése, ideértve a nemi alapú erőszakot,
–az ENSZ BT 1325 (2000) számú határozatában szereplő rendelkezések végrehajtásának elő-
mozdítása,
–annak felismerése, hogy a kézi lőfegyverekkel és könnyű fegyverekkel kapcsolatos programoknak a
konfliktust követő és átmeneti időszakok után is folytatódniuk kell, azáltal, hogy a kézi lőfegyverek
visszaszorítását és kezelését beépítik a nemzetbiztonsággal, fejlesztéssel, egészségüggyel, a szegénység
csökkentésével, bűnmegel őzéssel és konfliktus utáni újjáépítéssel kapcsolatos összes nemzeti és helyi
cselekvési tervbe és stratégiába, amelyeket a közösség és az érintettek összes tagjával, ezen belül anem kormányzati szervezetekkel folytatott konzultáció és együttműködés keretében végeznek, ahelyi viszonyokhoz igazított fejlesztési ösztönzők felhasználásával;
W. üdvözölve az Európai Unió kézi lőfegyverek és könnyű fegyverek, illetve azok lőszereinek tiltott felhal-
mozása és kereskedelme elleni küzdelmet szolgáló stratégiáját, és megerősítve, hogy a kézi lőfegyverekés könnyű fegyverek kérdésében az Európai Uniónak a határain kívüli fellépését széleskörű, követke-
zetes elképzelésre kell alapoznia, amely figyelembe veszi a hosszú távú fenntartható fejlődést, valamint
azt, hogy a kormányok nemzetközi szervezetek keretében folyó nemzetközi együttműködésére, és anemzetközi jog szerinti kötelezettségeik betartására van szükség;
X. felkérve az EU tagállamait, hogy kezeljék prioritásként a kézi lőfegyverek és könnyű fegyverek ellenőr-
zésére és felszámolására irányuló stratégiákat, például a veteránok lefegyverzését, leszerelését, haza-térését, rehabilitációját és újrabeilleszkedését (DDRRR) szolgáló, a helyi közösségekkel és a fegyvereserőszak túlélőivel teljes partnerségben végzett projekteket, valamint hogy a 10. EFA keretében gondos-
kodjanak az ilyen programok elegendő mértékű finanszírozásáról;
Y. mivel az EU tagállamainak a fegyverkivitelről szóló, jogilag kötelező erejű magatartási kódexben rögzí-
tett egyértelmű, hatékony és összehangolt közös fegyverkivitel-ellenőrzési politikája révén az EU az
AKCS-államokban döntő mértékben hozzájárulhatna a fenntartható fejlődéshez,
Z. ismét kiemelve, hogy a kézi lőfegyverek és könnyű fegyverek tiltott kereskedelmének minden szem-
pontból történő megelőzése, leküzdése és felszámolása kulcsfontosságú eleme a konfliktusok megelő -
zését és rendezését, a konfliktusok utáni fenntartható újjáépítést, a tartós béke és a biztonság elősegí-tését, valamint a bűnmegel őzést szolgáló erőfeszítéseknek, ezáltal segíti a fenntartható emberi és társa-
dalmi-gazdasági fejlődés feltételeinek megteremtését,
AA. fokozottabban figyelembe véve a fegyveres erőszak áldozatainak különleges igényeit, beleértve egészsé-
güket, gazdasági és rehabilitációs igényeit, valamint a nők, a férfiak, a lányok, a fiúk, az idősek és a
menekültek különböző igényeit,2006.12.30. C 330/26 Az Európai Unió Hivatalos Lapja HU
AB. ismét hangot adva a kézi lőfegyverek és könnyű fegyverek gyermekekre gyakorolt pusztító hatásával
kapcsolatos nagy fokú aggodalmának, akik közül sokan a fegyveres konfliktusok áldozatai vagy gyer-mekkatonaságra kényszerítik őket, vagy szervezett fegyveres erőszakban vesznek részt, és e tekintetben
figyelembe véve az ENSZ Közgyűlésének gyermekekről szóló különleges üléseit, valamint a BiztonságiTanács 1379., 1460., 1539. és 1612. számú határozatát, amelyek hozzájárulnak a fegyveres konflik-
tusok által érintett gyermekek védelme kezelésének átfogó keretéhez,
AC. emlékeztetve arra, hogy az UNDP emberi fejlődésről szóló 2003. évi jelentése szerint a katonai
kiadások és adósságok költségei jelentik a millenniumi fejlesztési célok elérésének két legfontosabb
akadályát, és az exporthitel-ügynökségek fontos szerepet játszanak a fejlődő országok katonai kiadá-
sainak és adósságainak növelésében,
1. felkéri az államokat, hogy állapodjanak meg a fegyverszállításokra vonatkozó általános elvrendszerről,
amely legalább a következőket biztosítja:
–minden fegyverszállítást erre a célra kiadott engedéllyel vagy felhatalmazással engedélyezzenek,
–a vonatkozó nemzetközi jog szerinti meglevő kötelezettségeket tartsák tiszteletben,
–az ENSZ BT által előírt fegyverembargókat tartsák tiszteletben és hajtsák végre, és
–az engedélyek és felhatalmazások kiadását meg kell tagadni, ha fennáll annak kockázata, hogy az
exportált fegyvereket az emberi jogok és a nemzetközi humanitárius jog súlyos megsértésére isfelhasználhatják, beleértve azt a kockázatot, hogy ezek a fegyverek arra nem jogosult felhaszná-
lókhoz, például terroristákhoz, zsoldos katonákhoz és gerillákhoz kerülhetnek, és ezáltal hatással
lehetnek a regionális és/vagy belső biztonságra és stabilitásra;
2. sürgeti, hogy a nemzetközi közösség az ENSZ keretében kezdjen hatékony tárgyalásokat a nemzetközi
fegyverkereskedelmi szerződésről, hogy egy jogilag kötelező erejű eszközt hozzanak létre a kézi lőfegy-
verek és könnyű fegyverek gyártásának az összes gyártó országban történő csökkentése, valamint a
fegyverszállítások világszintű szabályozása érdekében, az előző bekezdésben említett általános elvekről
folytatott egyeztetések során meghatározottak szerint;
3. hangsúlyozza, hogy a nemzetközi jog szerint a fegyverszállítások tekintetében fennálló, különösen az
emberi jogi és a humanitárius jogi szempontokra vonatkozó kötelezettségeket egységes szerkezetbe kellfoglalni;
4. felszólítja az ENSZ fegyverekről szóló jegyzőkönyvének valamennyi aláíró felét, hogy a jegyzőkönyvet
ratifikálják és nemzeti jogukba haladéktalanul ültessék át;
5. sürgeti az UNPoA, a fegyverekről szóló jegyzőkönyv és más hasonló nemzetközi és regionális eszközök
és kezdeményezések részes államait, hogy dolgozzanak ki technikai segítségnyújtási programokat azon
harmadik államok vagy regionális szervezetek támogatására, amelyek a fegyverkereskedelem szabályo-zását szolgáló jogszabályi rendelkezéseket kívánnak kidolgozni;
6. sürgeti az UNPoA és más alkalmazandó nemzetközi eszközök részes államait, hogy állapodjanak meg
egy egységes jelentéstételi mechanizmusról, amelyet a későbbi felülvizsgálati konferenciák vagy folya-matok során használnának, és amelyet a részes államokkal konzultálva az ENSZ leszerelési ügyekkelfoglalkozó főosztálya (UNDDA) dolgoz ki és koordinál;
Regionális szinten
7. felszólít arra, hogy a szubregionális vagy regionális szervezeteken belül –a helyzettől függően –
hozzanak létre vagy jelöljenek ki egy kapcsolattartási pontot, amely az UNPoA végrehajtásával kapcso-latos kérdésekben összekötőként működik;
8. ösztönzi a kézi lőfegyverek és könnyű fegyverek tiltott kereskedelmének minden szempontból történő
megelőzésére, leküzdésére és felszámolására irányuló, jogilag kötelező erejű eszközök létrehozása érde-
kében folytatott tárgyalásokat, és felszólítja az államokat, hogy azokat ratifikálják és teljes mértékben
hajtsák végre;
Nemzeti szinten
9. sürgeti, hogy az államok a fegyverembargók megsértését (ideértve azok pénzügyi és logisztikai támoga-
tását is) nemzeti jogukban minősítsék bűncselekménynek;
10. sürgeti, hogy az államok javítsák a fegyveres erők, a bűnüldöző szervek és a büntetőjogi rendszerek
működését, átláthatóságát és demokratikus elszámoltathatóságát, hogy hozzájáruljanak egy olyan biz-
tonságos környezet kialakításához, ahol az állampolgárok nem érzik szükségét lőfegyver birtoklásának;2006.12.30. C 330/27 Az Európai Unió Hivatalos Lapja HU
11. ajánlja, hogy a tengerentúli területeken beavatkozó katonai és biztonsági magánszolgáltatók tevékenysé-
gének szabályozása érdekében a nemzeti jogot hajtsák végre és annak betartásáról aktívan gondoskod-janak, és, amennyiben ilyen jogszabályok nem léteznek, azokat a fejlődő biztonsági ágazat szabályozá-
sának javítása és elszámoltathatóságának növelése érdekében dolgozzák ki és alkalmazzák;
12. sürgeti, hogy minden állam illessze be nemzeti jogába a bűnüldözési tisztviselők magatartási szabály-
zatát (
1), valamint a bűnüldözési tisztviselők erőalkalmazásáról és lőfegyverhasználatáról szóló alap-
elveket (2);
13. határozottan ajánlja, hogy a kormányok a polgári személyek számára tiltsák be mindenfajta automata
és félautomata lőfegyver és gépfegyver birtoklását és használatát;
14. sürgeti, hogy az államok dolgozzanak ki nemzeti jogszabályokat a kézi lőfegyverek és könnyű fegy-
verek, valamint az automata és félautomata gépfegyverek ellenőrzésére és engedélyezésére, valamintannak megakadályozására, hogy a korábban erőszakos cselekményeket, különösen családon belülierőszakot elkövetett, illetve fegyverkereskedelemben vagy a fegyverzetellenőrzési szabályok megsérté-
sében részt vett személyek fegyverhez juthassanak;
15. hangsúlyozza, hogy szükség van a nemzeti kezdeményezések fenntarthatóságának biztosítására, többek
között az igények és az eszközök értékelésének kidolgozása, a civil társadalommal folytatott ilyen
irányú partnerségek támogatása, valamint az államok intézkedések végrehajtása terén fennálló elsőd-
leges felelősségének elismerése révén;
16. felszólít minden szereplőt, hogy erősítse meg a meglévő nemzeti kapcsolattartó pontokat, illetve koor-
dinációs ügynökségeket, valamint ezek kapcsolatait a nemzetközi és kétoldalú adományozókkal;
17. a következőket tekinti prioritásnak (a bamakói nyilatkozat és az UNPoA ajánlásai szerint):
–működő nemzeti kapcsolattartó pontok, nemzeti cselekvési tervek és/vagy nemzeti koordinációs
ügynökségek létrehozása és fejlesztése, ahol ez még nem történt meg;
–a fegyverekre vonatkozó szabályozás megerősítésének szükségessége, beleértve az ilyen tárgyú
jogszabályok megerősítésének és harmonizálásának szükségességét; a bűnüldöző szervek képzését és
kapacitásépítését célzó programok bevezetésének szükségessége a kérdés valamennyi szempontjatekintetében, de különösen a határellenőrzést, a készletgazdálkodást és a nyilvántartások vezetésétilletően;
–szükség esetén a bűnüldöző szervek operatív kapacitásainak növelése, beleértve a fegyverkészletekkel
való gazdálkodást, a nyomon követést és megsemmisítést, a nyilvántartások vezetését és a határ-ellenőrzést;
–az információcsere és az együttműködés mechanizmusainak megerősítése a kézi lőfegyverek és
könny űfegyverek tiltott kereskedelmének megelőzése, leküzdése és felszámolása érdekében;
18. sürgeti azoknak az államoknak az UNPoA végrehajtásában való részvételét, amelyek ezt még nem
tették meg;
19. sürgeti, hogy az összes állam szabályozza a fegyverkészleteivel való gazdálkodást, és védjék a készle-
teket a lopásokkal vagy eltűnésekkel szemben;
20. sürgeti, hogy az összes állam –különösen az AKCS- és az EU-államok –vegyen részt a fegyverkereske-
delemmel kapcsolatos információcserében;
21. sürgeti, hogy az összes állam a lehető leghamarabb fogadja el a szükséges jogalkotási és egyéb intézke-
déseket annak érdekében, hogy nemzeti jogukban bűncselekménynek minősítsék a kézi lőfegyverek és
könnyű fegyverek, a lőszerek és egyéb kapcsolódó felszerelések tiltott gyártását, kereskedelmét, illetve
illegális birtoklását és használatát;
22. sürgeti, hogy az összes állam újólag erősítse meg a gyermekeknek a kézi lőfegyverek és könny űfegy-
verek terjedése és az ezekkel való visszaélés hatásaitól, valamint a háborús időkben gyermekkatonakénttörténő kizsákmányolásuktól való megvédelmezése érdekében tett kötelezettségvállalását;2006.12.30. C 330/28 Az Európai Unió Hivatalos Lapja HU
(1) A bűnüldözési tisztviselők magatartási szabályzata; az 1979. december 17-i 34/169. számú közgyűlési határozattal
fogadták el.
(2) A bűnüldözési tisztviselők erőalkalmazásáról és lőfegyverhasználatáról szóló alapelvek; az Egyesült Nemzetek bűn-
megelőzésről és a bűnözőkkel való bánásmódról szóló nyolcadik konferenciáján fogadták el, Havanna, Kuba, 1990.
augusztus 27. –szeptember 7.
23. sürgeti, hogy minden állam erősítse meg az ENSZ BT 1325 (2000) számú határozata szerint fennálló
felelősségeit, azáltal, hogy véget vet a népirtásokért, az emberiség elleni bűntettekért és háborús bűnö-kért, ezen belül a nők és a leányok elleni nemi erőszakért felelős személyek büntetlenségének és ellenükbírósági eljárást indít; valamint e tekintetben hangsúlyozza, hogy –amennyiben lehetséges –az ilyen
bűncselekményeket ki kell zárni az amnesztiarendeletekből;
24. sürgeti, hogy a cselekvési program és az ENSZ BT nőkről, békéről és biztonságról szóló 1325 (2000)
határozatának hatékony végrehajtása érdekében a kézi lőfegyverek és könnyű fegyverek tiltott kereske-
delmének kezelésekor az összes állam vegye figyelembe a nemek kérdésének, valamint a nők egyediigényeinek valamennyi vonatkozását;
Záró megállapítások és prioritásként kezelt intézkedések
25. megerősíti az UNPoA végrehajtásával és kiterjesztésével kapcsolatos eltökéltségét, amelynek integritását
meg kell őrizni, és amely nem képezheti tárgyalások tárgyát;
26. ajánlja, hogy a felülvizsgálati konferencia lelombozó kimenetele ellenére tegyenek közzé éves jelentést
az ENSZ által az UNPoA végrehajtása terén elért előrehaladásról;
27. ajánlja, hogy az UNPoA-ra vonatkozó ENSZ felülvizsgálati konferenciát követően –elismerve, hogy ez
az eljárás az UNPoA keretein kívül, azzal párhuzamosan zajlik majd –az érintett államok 2006-ban
folytassák a fegyverszállításokra alkalmazandó általános elvek kidolgozását, és/vagy ez az ENSZ rend-szerén belül váljék párhuzamos és kiegészítő folyamattá, amely egy nemzetközi eszköz létrehozásához
vezet;
28. üdvözli, hogy az Egyesült Nemzetek Közgyűlésének nemzetközi leszerelési bizottsága 2006.
október 26-án határozatot hagyott jóvá, amelynek célja egy átfogó, jogilag kötelező erejű, a hagyomá-
nyos fegyverek kereskedelmére vonatkozóan nemzetközi normákat megállapító eszköz létrehozása, éskéri az AKCS-EU államokat, hogy a Közgyűlésben támogassák ezt a határozatot;
29. mély sajnálatát fejezi ki amiatt, hogy az ENSZ 2006 júliusában megtartott felülvizsgálati konferenciája
nem jutott közös álláspontra, és különösen nem tudott megállapodást elérni a jövőbeli fegyverkereske-
delmi szerződés elveiről, valamint nem vezetett be nyomon követési mechanizmust;
30. kéri, hogy a többoldalú és regionális pénzügyi intézmények megfelelő esetben tegyenek intézkedéseket
annak érdekében, hogy a konfliktus utáni területek újjáépítését és rehabilitálását szolgáló erőfeszítésekkeretében a kézi lőfegyverekre és könnyű fegyverekre vonatkozó programokat hozzanak létre, és töre-
kedjenek a kormányzati kérdések konszolidálására, a jogszabályok megerősítésére, valamint a bűnül-
döző szervek kézi lőfegyverekkel és könny űfegyverekkel kapcsolatos műveleti kapacitásának javítására;
31. szintén felszólítja ezeket a pénzügyi intézményeket, hogy támogassák azokat a társadalmi-gazdasági
fejlesztési programokat, amelyek minden szempontból kiterjednek a kézi lőfegyverek és könnyű fegy-
verek tiltott kereskedelmének problémájával és következményeivel kapcsolatos lakossági tudatosság
növelésére;
32. ösztönzi, hogy a lefegyverzésre, leszerelésre és újrabeilleszkedésre irányuló nemzeti programok megfe-
lelő esetben regionális támogatást kapjanak, különösen konfliktus utáni helyzetekben, különös tekin-
tettel a vonatkozó jogi, rendeleti és közigazgatási eljárások bevezetésére, betartására, végrehajtására ésmegerősítésére;
33. felszólítja a régiókat, hogy támogassák a hatékony készletgazdálkodást és a biztonságot, különösen
fizikai biztonsági intézkedések révén;
34. ösztönzi a régiókat, hogy megfelelő esetben és önkéntes alapon intézkedéseket dolgozzanak ki az átlát-
hatóság növelésére a kézi lőfegyverek és könnyű fegyverek tiltott kereskedelmének minden szem-
pontból történő megelőzése, leküzdése és felszámolása érdekében;
35. sürgeti az összes EU- és AKCS államot, valamint az erre képes megfelelő nemzetközi és regionális szer-
vezeteket, hogy komolyan mérlegeljék az UNPoA-ban szereplő intézkedések végrehajtásának támoga-
tását szolgáló segítségnyújtást, beleértve a technikai és a pénzügyi segítségnyújtást;
36. sürgeti az összes államot, illetve nemzetközi és regionális szervezetet, mind kormányzati, mind parla-
menti szinten, hogy működjenek együtt a kézi lőfegyverek és könnyű fegyverek tiltott kereskedelmével
kapcsolatos erőforrások és információk megosztását szolgáló partnerségek kialakítása és megerősítése
terén;2006.12.30. C 330/29 Az Európai Unió Hivatalos Lapja HU
37. sürgeti –az UNPoA végrehajtásának elősegítése érdekében –az összes EU- és AKCS-államot, illetve a
nemzetközi és regionális szervezeteket annak komoly mérlegelésére, hogy kérésre nyújtsanak segítségetaz érdekelt államoknak a kapacitásépítéshez, többek között a megfelelő jogszabályok és szabályozás
kidolgozása, bűnüldözés, a nyomon követés és jelölés, a készletgazdálkodás és a biztonság, a kézilőfegyverek és könnyű fegyverek megsemmisítése, valamint az információk gyűjtése és cseréje terén,
ezáltal hangsúlyozva az össze tagállam azzal kapcsolatos felelősségét, hogy biztosítsák a nemzeti kezde-
ményezések fenntarthatóságát az UNPoA szerinti összes kötelezettségvállalás végrehajtásában;
38. felszólítja az összes államot nyilvános adatbázis létrehozására, amely a tagállamok és a nemzetközi,
regionális és egyéb érintett szervezetek által önkéntes alapon benyújtott információkat tartalmaz az
érintett országok igényeiről és az UNPoA végrehajtásával kapcsolatban szerzett tapasztalatokról, vala-mint egyéb információkat, amelyek javíthatják a koordinációt, és a forrásokat összehangolhatják azigényekkel;
39. felidézi az OECD Fejlesztési Segítségnyújtási Bizottságának iránymutatásait, valamint a fejlesztési part-
nerek által annak lehetővé tétele érdekében tett egyéb lépéseket, hogy a hivatalos fejlesztési támogatást(ODA) az UNPoA végrehajtásához felhasználhassák; ösztönzi valamennyi államot, ügynökséget ésintézményt, hogy teljes mértékben használják ki e fejlesztés előnyeit; a fenti iránymutatások továbbifelülvizsgálatára szólít fel, hogy a hivatalos fejlesztési támogatást nagyobb mértékben használják fel az
UNPoA végrehajtásának támogatásához, valamint a kézi lőfegyverek és könnyű fegyverek elterjedése és
tiltott használata negatív hatásainak leküzdéséhez;
40. felszólítja az ENSZ titkárságát, hogy vezető szerepet töltsön be, és koordinálja az UNPoA intézkedé-
seinek végrehajtását;
41. felszólítja az AKCS-EU Tanácsot, hogy kötelezze el magát az UNPoA végrehajtása érdekében folytatott
EU-AKCS együttműködés megerősítése iránt, és kétévente tartsa meg a „Szükségletek és partnerségek”
elnevezésű regionális konferenciát, hogy a 2002. évi, afrikai „Szükségletek és partnerségek” konferenci-
ához hasonlóan az egyes régiókban felülvizsgálják a végrehajtást;
42. felszólít arra, hogy a kézi lőfegyverekkel és könnyű fegyverekkel kapcsolatos kérdéseket építsék be a
vonatkozó EU és AKCS folyamatokba és dokumentumokba, különösen a megfelelő regionális és
nemzeti szerveik békével és biztonsággal kapcsolatos valamennyi politikájába és cselekvésébe, ameny-
nyiben arra a biztonsági ágazat reformjához (SSR), illetve a lefegyverzési, leszerelési és újrabeilleszkedési(DDR) folyamathoz szükség van;
43. felszólít a parlamenti intézkedések és a helyes kormányzással kapcsolatos munka prioritásainak megha-
tározására, mivel ezek a kézi lőfegyverek és könny űfegyverek és a regionális konfliktusok kérdésének
kezelését szolgáló valamennyi stratégia nélkülözhetetlen elemei;
44. felkéri az EU- és AKCS-tagállamokat, a bizottsági küldöttségeket, valamint az EU és az AU soros elnök-
ségét, hogy védjék meg az ebben az állásfoglalásban megfogalmazott elveket és ajánlásokat;
45. ennek keretében felszólítja a Bizottságot és a Tanácsot, hogy sürgősen zárják le a könnyű fegyverekre
vonatkozó programokkal kapcsolatos hatáskör kérdésével foglalkozó bírósági ügyüket, és –ameny-
nyiben a kérdést egymás között nem tudják rendezni –kérjék az Európai Parlament kötelező erejű
közvetítését;
46. felszólítja a tagállamokat, hogy hajtsák végre a Tanács fegyverkereskedelemről szóló 2003. évi közös
álláspontjában megállapított kötelezettségvállalásaikat; ezenkívül arra szólít fel, hogy tegyék közzé a
stratégia kétéves felülvizsgálatát, és ebben szerepeljen azoknak a tagállamoknak a felsorolása, amelyek
nem teljesítették e területen tett kötelezettségvállalásaikat;
47. felszólít az EU 1998-as fegyverkivitelről szóló magatartási kódexének jogilag kötelező erejűvé tételére;
felszólítja az EU-t, hogy tájékoztassa az AKCS-partnereket a magatartási kódexről szóló éves jelenté-
sekről, valamint az annak végrehajtása terén tett előrehaladásról;
48. kifejezetten felszólítja a Tanácsot és a Bizottságot, hogy az előcsatlakozási támogatási eszköz, az
európai szomszédsági és partnerségi támogatási eszköz, valamint a fejlesztési együttműködési eszköz
létrehozásáról szóló rendeletek révén tegyék lehetővé megfelelő források mobilizálását a kézi lőfegyve-
rekkel és könnyű fegyverekkel kapcsolatos fellépésekhez;2006.12.30. C 330/30 Az Európai Unió Hivatalos Lapja HU
49. felszólítja az EU tagállamokat, hogy vizsgálják meg az exporthitel-ügynökségeik által nyújtott hite-
leknek a harmadik országokban a békére, biztonságra és fejlődésre gyakorolt igen problematikushatását, és arra kéri az összes tagállamot, hogy tegyenek közzé részletes információkat a fegyverkivi-telhez nyújtott hitelekről, amelyek –egyes becslések szerint –a kifizetett összes exporthitel körülbelül
20 %-át teszik ki, egyes tagállamokban pedig 50 %-át vagy ennél is többet, és különösen arra kéri a
tagállamokat, hogy vállaljanak kötelezettséget arra nézve, hogy a jövőben nem nyújtanak hitelt fegyver-
kivitelhez;
50. utasítja társelnökeit, hogy továbbítsák ezt az állásfoglalást az AKCS-EU Tanácsnak, az Európai Bizott-
ságnak, a tagállamok kormányainak, az Egyesült Nemzetek főtitkárának, a kézi lőfegyverekkel és
könnyű fegyverekkel foglalkozó parlamenti fórumnak, az Interparlamentáris Unió Közgyűlésének, az
Egyesült Államok Kongresszusának és a Pánafrikai Parlamentnek.
ÁLLÁSFOGLALÁS (1)
a fejlődő országokban a vízről
Az AKCS-EU Közös Parlamenti Közgyűlés,
– amely 2006. november 20. és 23. között ült össze Bridgetownban (Barbados),
– tekintettel az Európai Közösséget létrehozó szerződés 177., 178., 179., 180., 181. és 181a. cikkére,
– tekintettel a 2000. június 23-án, Cotonou-ban (Benin) aláírt AKCS-EU partnerségi megállapodásra, és
különösen annak 23. cikkére, amely elismeri, hogy az AKCS-államok természeti erőforrásai felhasználá-sának javítására van szükség,
– tekintettel a Mexikóban, 2006. március 16. és 22. között megrendezett 4. Víz Világfórum kimenete-
lére,
– tekintettel az Egyesült Nemzetek (ENSZ) 1992-es Rio de Janeiro-i, környezettel és fejlődéssel foglalkozó
konferenciája által elfogadott Agenda 21 programra, és különösen annak 18. bekezdésére,
– tekintettel a millenniumi nyilatkozatra és a millenniumi fejlesztési célokra, valamint az ENSZ vízügyi és
közegészségügyi millenniumi projekt munkacsoportjának „Egészség, méltóság és fejlődés: mire lesz
szükség? ”című zárójelentésére (2005),
– tekintettel a fenntartható fejlődéssel foglalkozó, 2002. augusztus 26. és szeptember 4. között,
Johannesburgban megrendezett világszintű csúcstalálkozón elfogadott politikai nyilatkozatra, amely öt
kulcsfontosságú területen határozott meg prioritásként kezelt cselekvéseket az ENSZ millenniumifejlesztési céljainak elérése érdekében: ezek a vízügy és közegészségügy, az energia, az egészségügy, a
mezőgazdaság és a biológiai sokféleség,
– tekintettel a társadalmi fejlődéssel foglalkozó, Koppenhágában megtartott világszintű csúcstalálkozóra
(1995), valamint a szegénység elleni küzdelemmel összefüggésben a vízellátásról és a közegészség-
ügyről szóló nyilatkozatára,
– tekintettel az édesvízről szóló bonni nemzetközi konferenciára (2001),
– tekintettel az ENSZ Mar del Platában tartott vízügyi konferenciájára, valamint a vízforrások értékelésére
és felhasználására vonatkozó cselekvési tervére (1977),
– tekintettel a biztonságos vízzel és a hulladékok ártalmatlanításának megfelelő módjaival foglalkozó
újdelhi globális konzultációra (1990),
– tekintettel az Afrikai Egységszervezet (OAU) 37. csúcstalálkozóján elfogadott keretdokumentumra,
amely kimondja, hogy az új partnerség Afrika fejlesztéséért (NEPAD) 10 célkitűzése közül a kilencedikaz„infrastruktúrák kiépítése és fejlesztése, beleértve az információs és kommunikációs technológiát
(ICT), az energiát, a közlekedést, a vizet és a közegészségügyet”,2006.12.30. C 330/31 Az Európai Unió Hivatalos Lapja HU
(1) Az AKCS-EU Közös Parlamenti Közgyűlés fogadta el 2006. november 23-án, Bridgetownban (Barbados).